Source: http://pocakos.blogspot.com/2006/05/
Timestamp: 2017-06-28 21:01:36+00:00

Document:
Pocakos News: May 2006
A Holocaust túlélőinek, valamint az áldozatok örököseinek kárpótlásáért küzdő szervet (Claims Conference) honlapján van egy emlékeztető, mely szerint 2006. június 30-ig lehet (vagy kell?) jelentkezniük azoknak, akiknek vagyonát 1945. március 9. után kobozták el Szerbiában (és Montenegroban). Az emlékeztető rámutat, hogy Szerbiában (egyelőre) nincs állami rendelet jóvátételre, ill. kárpótlásra, de ha lesz, csak azok igényelhetik, akik a hónap végéig (még) jelentkeznek, azaz regisztráltatják magukat. Ebből kiindulva, a szervezet javasolja a Holocaust túlélőknek és az áldozatok örököseinek, hogy feltétlen regisztráltassák magukat, annak ellenére, hogy a rendelet csak a háború utáni jogellenesen elkobzott magánvagyonokra, ill. tulajdonosaira vonatkozik.Bevallom, volt bennem valami kis „már megint a zsidók” előítélet a felhívás olvasása közben, különösen, hogy a rendelet nem a Holocaust-tal kapcsolatos, és a háború utáni jogtalanságok elsősorban nem a zsidóságot sújtották. Csak később jöttem rá, hogy a mindenre kiterjedő gondoskodás és figyelem vezérli a Claims Conference nevű szervezetet az egykori áldozatok bármiféle megsegítése érdekében. Ezen túlmenően, felettébb hasznos információnak tartom a dél-vidéki magyarság számára is ezt a felhívást, amiről nem igazán hallottam vagy olvastam a hazai médiában. Talán ennek pótlását is elősegítem ezzel a bejegyzéssel. Ami továbbra is kérdéses számomra: ez miért csak Szerbiára (és Montenegrora) vonatkozik? Miért nem az egykori Jugoszláviára? Vagy, tán a többi egykori tagállam (Szlovénia, Horvátország, Bosznia-Hercegovina, Macedonia) már rendezte effajta adóságát?
posted by Pocakos @ 6:51 PM
Olvasom az index.hu cikkének címét: „Meghalt Kielmansegg, Hitler merénylője”. Történelmi ismereteimből valahogy kimaradt ez a név. Gyorsan megnéztem a német Google híroldalát. Sehol semmi. Egy szó sincs róla. (Csak a fiáról, Peter-ről). Majd a németnyelvű újságok mutációit (SZ, Spiegel stb.) vettem sorba, itt sem találtam nekrológot. Végül a Wikipedia-ban leltem rá Johann Adolf Graf von Kielmansegg életútjára, születésének (1906. december 30.) és halálának dátumára: 2006. május 26. Tehát, a hír igaz. Sőt, a Wiki azon megállapítása is, hogy „német katonatiszt” volt ("....war ein deutscher Offizier..."). Méghozzá, hivatásos a szó legszorosabb értelmében. A „Hitler merénylője” index-i titulus azonban erős túlzásnak tűnik. Graf von Kielmansegg (gróf) 2001-ben megjelent interjújában – az Interneten is olvasható – a következőket mondta a Graf von Stauffenberg nevével jegyzett Hitler elleni összeesküvésről, merényletről és felkeléskísérletről.……a Hitler elleni merényletben nem vett részt. Miért nem?Kielmansegg: Aktívan nem, de azért tudtam róla. Stauffenberg (állítása) szerint én szolgálati beosztásomnál fogva az operatív osztályon semmit sem tehettem volna terve(i) érdekében. Ennek ellenére július 20. után letartóztattak, mert az egyik megkínzott bajtársunk kihallgatása során a nevemet megemlítette.Hogyan tudta magát kimagyarázni? (hogy életben maradt)Kielmansegg: Rögtön értesültem, hogy mit tudnak rólam, ezért időben felkészültem. Kihallgatásomat azzal kezdték, hogy megkérdezték: tudom-e, hogy miért vagyok itt? "Nem" – válaszoltam, majd rákérdeztem: "Talán csak nem azért, mert a Führer félreállításáról beszéltem?" Ritkán láttam ilyen meglepődött arcokat. "Tudják," - folytattam – "egy vezérkari tisztnek mindenre, mindenesetre fel kell készülnie, ezért arról beszéltünk, hogy egy ilyen esetben mit kellene tennünk. Elvégre egy héttel korábban buktatták meg Mussolinit." Így elmeséltem nekik mindent, miközben rossz vágányra tereltem őket......" - . -.Graf von Stauffenberg életét ismerve – és most újra olvasva – Kielmansegg neve nem szerepel a sikertelen merénylet, illetve az azt követő felkelésre való összeesküvés tagjai között. Olyan apróságokról nem is beszélve, mint amilyeneket, pl. az index.hu szinte meseszerűen állít: „……A merénylet fő szervezőit még aznap elfogták és a rögtönítélő bíróság ítélete nyomán kivégezték……..” Nem volt nehéz dolguk a náci nyomozóknak, hiszen a pokolgépes merénylet Hitler főhadiszállásán, Wolffschanze-ben (ma Lengyelország) 12:42-kor következett be, majd az elkövető(k), azonnal Berlinbe ment(ek) azzal a tudattal, hogy a Führer halott, és az arisztokrata németek felkelést kirobbantva megszervezzék a hatalomátvételt. Berlinbe érve Stauffenbergék első dolga volt Friedrich Fromm vezérkari főnök letartóztatása. A hatalomátvétel támogatói azonban vacilláltak, várták a Führer (hivatalos) halálhírét. Majd Stauffenbergék legnagyobb megdöbbenésére este a rádióban megszólalt Hitler. 22:30 körül már letartóztatták az összeesküvőket, és Fromm vezérkari főnök azonnali agyonlövetésükre adott ki parancsot. A négy vezérkari tiszt kivégzésére éjfél után, 00:15-kor került sor.Ja, és mindez 1944 július 20-án történt, nem pedig (még ha elírás is!) 2004-ben. *Hogy az index.hu, - vagy a forrásnak megadott MTI - lódított a blikkfangos címmel, nem tudom. Egy viszont biztos, Graf von Kielmansegg nem volt Hitler merénylője. ..* Ma (31.05.06) reggel, miután az index. hu meglátogatta (09:49:16) blogomat, (szép csöndben, minden jelzés ("frissítés") vagy utalás nélkül) javították a dátumot.
Angol győzelmet tippelnek a szigetország fogadóirodáiban. Az internetes változat * szerint a (fogadások aránya zárójelben) a totóhoz hasonlóan a következő:Anglia - Magyarország 1 (1.30)X (4.33)2 (8.55)Tehát, ha Magyarország győz(ne), akkor az erre fogadó a megtett összeg nyolc-és-félszeresét nyeri..* Ha az England vs Hungary mellett (jobboldalon) a "More Bets"-re kattintunk, akkor ott látható, hogy akár a félidőre is lehet fogadni.
Ezzel a címmel ismerteti az új-zealandi rádió a pápa lengyelországi látogatásának mai (vasárnap), utolsó napját. XVI. Benedek ( - érdekes arab számmal sosem írják a római katolikus egyházfők „sorszámát”. - ), szóval, a pápa a világ egymilliárd katolikusa nevében, és mint „Németország fia” imádkozik azon a helyen, ahol (a pápa) honfitársai a II. világháború idején egy megsemmisítő tábort hoztak létre és üzemeltettek.Bármely egyházfő látogatása egy olyan helyen (táborban), ahol közel másfélmillió embert (többségükben zsidókat) öltek meg, mindig nagy jelentőségű, hiszen az a keresztény-zsidó kapcsolatról, valamint a német bűnösségről és a földi gonoszságról szól.Ezt a szimbolikus jelentőséget még inkább kiemeli az a tény, hogy a 79 éves Benedek pápa német, pontosabban bajor, aki nem önszántából lépett be a félkatonai Hitler-Jugend-be (HJ), majd besorozták katonának és a háború vége felé légelhárítósként szolgált a náci hadseregben.Először a München melletti BMW-gyárat kellett védenie, ahol repülőgép motorokat gyártottak. Itt látott kényszermunkásokat, akiket a közeli Dachau-ban lévő koncentrációs táborból hoztak. Majd amikor a magyar határra vezényelték tankcsapdák építésére, szintén látta zsidók összeszedését és haláltáborba küldését.A katolikus egyházfő (Joseph) Ratzinger bíboros néven már járt Auschwitz-ban. 1979-ben II. János Pál kíséretében, majd a következő évben egy német bíboros küldöttséggel. Mint többször említette, hogy rövid katonai pályafutása alatt látott rabszolgamunkásokat, és a náci rezsim brutalitása segített neki, hogy pap legyen.A vatikáni szóvivő (Joaquin Navarro-Valls) elmondta, hogy Benedek pápa ragaszkodott az egykori haláltábor meglátogatásához, annak ellenére, hogy négynapos lengyelországi útját, elődjének, a lengyel származású II. János Pál emlékének szentelte. A pápa azon a kapun fog bemenni, ami felett ott áll (németül) „Arbeit macht frei” (a munka szabaddá tesz, a munka felszabadít), majd felkeresi a birkenau-i tábort is, ahova vagonokban szállították közvetlenül a gázkamrákhoz az áldozatok Európa minden részéből. Az épületek még állnak, de a gázkamrákat még menekülésük előtt a nácik felrobbantották. Itt több nyelven fognak imádkozni és mondanak egy zsidó imát (Kaddish) is a halottakért. Majd Benedek pápa németül imádkozik a békéért, és meggyújt egy gyertyát, azt követő beszédét pedig már olaszul tartja meg. Néhány zsidó szervezet kifogásolta, hogy német szó hangozzék el Auschwitz-ban. Ugyanakkor Benedek pápa, aki négynapos látogatása során mellőzte a német nyelv használatát a lengyelek és zsidók érzékenysége miatt, ragaszkodott, hogy utolsó (lengyelországi) imáját anyanyelvén mondja el.Simon Peres Nobel Békedíjas izraeli államférfi nagyjelentőségűnek tartja Benedek pápa Auschwitz-i látogatását olyan időben, amikor az iráni vezetők Hitler-hez hasonló retorikát alkalmaznak a zsidók eltűntesére a Föld felszínéről.
posted by Pocakos @ 9:58 AM
Nagy-Británniaban június elsejével vezetik be a személyi igazolványt, pontosabban a biometrikus személyazonosító chip-kártyát, mely sok mindent tartalmaz majd tulajdonosa személyes adatai közül. A „listázás”, az ilyen fajta nyilvántartásbavétel ellen tiltakozóknak azt ajánlják, hogy még ebben a hónapban váltsák ki (új) útlevelüket. Ezzel ugyanis el lehet kerülni, ill. tíz évig meg lehet hosszabbítani a rendszertől való távolmaradást. Arról nem is beszélve, hogy amíg a tíz évre szóló útlevél 51 fontba kerül, addig az egy életre szóló személyazonosító csodakártya (komplikáltsága miatt) legalább 93 font lesz.A tervek szerint (elvben) 2009-re mindenkinek lesz azonosító (ID) kártyája, és akkor már nem kell külön fizetni érte, mert akkortól az útlevél mellé fogják adni.Jelenleg a legtöbben azért idegenkednek a személyazonosító (chip)kártyától, mert annak elkészítéséhez és kiváltásához a személyi adatok megadása és betáplálása mellett, a tulajdonostól újjlenyomatot és írisz mintát is vesznek. Ezt a megalázónak tűnő procedúrát az útlevél június elseje előtti kiváltásával tíz évre el lehet halasztani.Erre a „mini-ellenállás”-ra buzdítja a szigetország lakosságát a Liberális Demokrata Párt, mondván, a rendszer még nincs kipróbálva, tehát biztonsága nem garantált, így a személyi adatok bekerülése a most felállítandó adatbázisba nem 100 %-osan védett.
posted by Pocakos @ 1:43 AM
Két nappal ezelőtt (május 24.) a Los Angeles Times (LAT) egyik cikkében érintőlegesen említést tettek a “Los Angeles-i magyar maffiá”-ról. Őszintén, nem tulajdonítottam nagy jelentőséget ennek a történet szempontjából mellékszálnak, inkább csak, mint érdekességet jegyeztem meg magamnak. A cikk ugyanis egész másról szólt. A történet “főhőse” egy német származású bűnöző, Alexander Proctor, akit állítólag az ismert Hollywood-i magándetektív, Anthony Pellicano fogadott fel, hogy “ráijesszen” a lap (LAT) riporternőjére. Az ijesztgetés olyan jól sikerült, hogy főhősünk, Alex, - igaz más ügyből kifolyólag - végül is 10 év börtönt kapott. A történet akkor vált érdekessé, - nem csak a LAT számára -, amikor a büntetését töltő Proctor kifogásolta, hogy Illionis-ból (Chicago) átszállították egy georgia-i börtönbe. A hivatalos (ügyészségi) indoklás szerint a börtönváltásra azért volt szükség, mert a magándetektív Pellicano bosszújától kellett tartani. Állítólag Proctort ki akarták készíteni a börtönben a sztárnyomozó által felbérelt rabok. Ezt azonban Proctort kétli, sőt azt állítja, hogy nem Pellicano, hanem a szövetségi ügyészség tör az életére, mégpedig az “áthelyezéssel”. A börtönéletet jól ismerő Proctor szerint, ugyanis azzal, hogy átvitték egy másik szövetségi állam börtönébe, a rabtársai besúgónak, informátornak tartják, és emiatt került az élete valóban veszélybe.A cikk ezután bemutatja Proctor szövevényes életét, múltját. A 62 éves “Alex” négy évvel ezelőtt (2002-ben) egy döglött halat, szájában egy rózsával, valamint egy “Stop” feliratú cetlit tett a Los Angeles Times riporternője, Anita Busch, kocsijának a szélvédőjére. Amikor FBI informátor jelentette, hogy Proctor a magándetektív Pellicano-nak dolgozik, a szövetségi hatóság házkutatást rendelt el a sztárnyomozónál. Nagy botrány kerekedett az irodában talált lehallgatási és egyéb anyagokból.Erre alapozta az ügyészség most, hogy Pellicano esetleg valóban el akarja hallgattatni Alex Proctor-t. Különben az “ijesztgetés” után nem sokkal Proctor-t kábítószer kereskedés miatt tartóztatták le és ítélték 10 évre. A nyomozás kiderítette, hogy “Alex” kábítószeres múltja vagy 30 évre tekint vissza. És itt lép be a történetbe a “magyar maffia”.Egy akkori titkos ügynök meséli, hogy a 70-es években ismerkedett meg az enyhén német akcentussal beszélő Proctor-ral, akit egy pénzhamisító mutatott be neki, mint “besurranó tolvajt”. Alex arról volt híres, hogy volt egy szerkentyűje, amivel ki tudta nyitni a garázskapukat, és azon keresztül kirámolni a házakat, amíg a tulajdonosok távol voltak. 1981-ben egyike volt annak a hét fős bandának, amely dél-kaliforniai ékszerészek kirablására specializálódott és így vagy kétmillió US dollárra tettek szert. Majd nem sokkal később egy pénzhamisító társaság lebukásakor került ismét a rendőrség látókörébe. Ekkor már úgy ismerték, mint “Alex, a német”, a “magyar maffia” fő kokain-szállítója. Hetente fél kiló volt az adag, aminek beszerzéséhez a pénzt lopott ékszerekből fedezte Alex. Erről már Markó Bélától a magyar maffia egyik belsőemberétől tudtak a hatóságok. Ugyanis Markó letartóztatása után Proctor-t nevezte meg “beszállító”-nak. A rendőrségi iratok szerint Alex egy évvel korában került a magyarokkal kapcsolatba, amikor megjelent Steven Szendro (Szendrő István) temetésén, akit Markó lőtt le. Markó állítását, hogy önvédelemből tette, nem sikerült megcáfolni, így emiatt nem került bíróság elé. A Los Angeles-i rendőrség jól ismerete az illegális bevándorló Markót, akire ráállítottak egy nyomozót, Russel Kuster-t. 1990 októberében a hollywoodi Hilltop nevű magyar étteremben lövöldözés tört ki, melyben mindketten (Markó és Kuster) életüket vesztették.A LA Times cikke itt visszatér a jelenbe, és a Proctor - Pellicano viszonyt taglalja. Alig, hogy elolvastam ezt a hírt, a HVG internetes oldalán feltűnt egy kétrészes összeállítás “A Los Angeles-i magyar maffia nyomában” címmel. Ez valóban a véletlen műve?
posted by Pocakos @ 2:46 PM
A cseh távirati iroda szerint Csehország ismét felkerült a japán autógyár keresőlistájára. A Zaman nevű török napilapnak ugyanis azt nyilatkozta a Daihatsu törökországi képviselője, hogy tudomása szerint öt ország neve szerepel az új európai gyár leendő helyének listáján. Ezek, Csehország, Szlovákia, Szlovénia, Lengyelország és Törökország. Az elképzelt gyár vagy kis, könnyű haszongépjárműveket, vagy olcsó és szuper gazdaságos személyautókat fog gyártani. A Mlada fronta Dnes című cseh lap megkereste az ilyen ügyek lebonyolításáért felelős állami szervet, a CzechInvest-et, de a szóvivő nem volt hajlandó nyilatkozni. Ugyanakkor a napilap szerint Törökország sokkal nagyobb eséllyel indul, mert geopolitikai fekvése miatt az ott felépülő autógyár könnyebben ki tudná szolgálni mind a kelet-európai, mind az indiai piacot. A lap emlékeztet arra is, hogy dél-koreai Hyundai nemrég döntött Csehország mellett. Valamint arra, hogy a Népszabadság 2003 decemberében már jelezte, hogy a Daihatsu vagy Magyarországon, vagy Csehországban akar beruházni. Igaz, ezt a hírt, akkor a Daihatsu tulajdonosa, a Toyota, a CzechInvest-tel egyetemben cáfolta.
Bolgár hírportál jelenti, hogy most vasárnap (május 28) “Az angol beteg” című film betétdaláról ismert magyar énekesnő, Sebestyén Márta koncertet ad a St. Alexander Nevski székesegyház kriptájában(?). * Az énekesnőt két magyar muzsikus fogja kísérni hagyományos népi hangszereken, mint például tambura, furulya és citera. A meg nem nevezett együttest, - Sebestyén Mártával együtt - csak “Trio”-ként említi a hírportál, megjegyezve, hogy számtalan nemzetközi sikert arattak már eddig is sajátos folklór stílusukkal. Sebestyén Márta bulgáriai ismertségéhez hozzátartozik, hogy szerepel(t) a Deep Forest Boheme című albumán és repertoárjában bolgár népdalok is találhatók.*az angol szöveg szerint "cathedral's crypt", valószínűleg *altemplom*
posted by Pocakos @ 2:13 PM
Augusztus elsejével búcsút mond Magyarországnak Paul Kennedy, a Tesco magyarországi feje. A szakember 1997 óta vezette, vagy inkább irányította a Tesco-t hazánkban, és vitte sikerre a brit üzletláncot. A Tesco-Global Zrt Magyarország vezető kereskedelmi vállalata lett, 88 egységében több mint 17 ezer alkalmazottat foglalkoztat. Forgalma 2005-ben 2,2 milliárd USD volt. A magyar Tesco új főnöke, James McCann lesz, aki eddig a malaysiai üzletekért volt felelős. A távozó Kennedy pedig átveszi a világcég nemzetközi irányítását.
Most jelent meg a világhálón, hogy a svéd metal-együttes, a Katatonia, augusztus 04-én Magyarországon lép fel. Méghozzá az MAMF Fesztiválon a békés megyei Vésztő - Mágor-ban. A Google szerint ez a Megyei Amatőr Művészeti Fesztivál, amit Mágor-Fesztivál-nak is hívnak. Igaz, a hivatalos honlap még nem készült el, de mint a kanadai internetes metal kalendáriumban olvasható, a svéd együttes (Katatonia) biztos jön, - és ott lesz!
posted by Pocakos @ 9:18 PM
Megint hallgat a magyar média egy tegnapi (kedd, május 23.) budapesti bírósági döntésről, amiről szinte valamennyi hírügynökség beszámol. A Fővárosi Bíróság elutasította a világhírű cseh sörgyár és márka a némethangzású „Budweis” névhasználati kérelmét. Pontosabban, a bíróság a cseh Budejovicky Budvar NP sörfőzdének, ill. annak képviseletének megtiltotta, hogy Magyarország területén a „Bud”(weis) márkanevet használja. Ezzel a hasonló nevű amerikai „Budweis” keresetét fogadta el, a St. Louis-i (Anheuser-Busch) sörgyár legnagyobb örömére. A Budweis körüli viszályról közel egy éve (2005. július 17.) számoltam be, akkor is egy budapesti bírósági döntés kapcsán, amiről ugyancsak hallgatott (akkor) a magyar média. A tegnapi döntés – igaz, nem jogerős – tovább erősítette az amerikai sörgyár európai térhódítását, hiszen, mint a hírügynökségek jelentik, Anheuser-Busch több mint 50 országban pereli a cseh sörgyárat a „Bud”(weis) név használata miatt.
posted by Pocakos @ 7:15 PM
Photo: BBCTarlós István (bal) és Colin O'Brien Stirling-nek hívják, és Skócia legfiatalabb városa, testvérvárosi kapcsolatra lépett Budapest egyik legrégebbi városrészével, Óbudával. Persze azért Stirling sem olyan fiatal, hiszen több száz éves, és a skótok történelmi fővárosa, de hivatalos városi rangot csak 2002-ben kapott. A részleteket, talán a ParlamentBlog "Scotland"-je fogja (egyszer) megzenésíteni. A BBC jelentésében O’Brien polgármester szépen fejlődőnek nevezte a két város kapcsolatait, megjegyezve, hogy egyre több óbudai jön Stirling-be dolgozni, tanulni, élni. Óbuda polgármestere, Tarlós István, viszont azt hangsúlyozta, hogy Skócia mennyire népszerű Magyarországon, különösen a fiatalok körében. Ezért a kulturális kapcsolatok fejlesztésében nagy reményeket fűz a diákcserékhez. posted by Pocakos @ 1:56 PM
Az Emberi jogok Európai Bírósága hat államot, ill. azok bírósági gyakorlatát marasztalta el elsősorban a perek indokolatlan hosszúsága miatt. Összesen 11 esetben ítélt meg anyagi kártalanítást a fölöslegesen elszenvedett hátrányok miatt, köztük egy magyarnak is, kinek ügye csaknem kilenc évig tartott. Az 1948-ban született Varga István, komáromi lakos, 8.000 eurót (kb. 2 millió Ft) kap. Az alapvető emberi jogok be nem tartása címén elmarasztalt országok: Bulgária, Csehország, Finnország, Magyarország, Törökország és az Egyesült Királyság.
Örömmel konstatálom, hogy az index.hu szerkesztői is nézik blog-omat, mielőtt valami magyarvonatkozású külföldi hír megjelenne a hírportálon. Csak az zavar – időnként (egy picit) -, hogy forrásnak, hivatkozásnak nem szoktak megjelölni. Erről a viselkedésről különben több vita volt már “blogger körökben”. Legutóbb, a hétvégén.Ennyi bevezető után, ma (kedd) 10:49:57-kor kukkantottak be hozzám index-ék, majd 11:48-kor kikerült a portálra egy közel egyhetes hír (ContraCosta Times, 18.05.), amit végül a Washington Post is felkapott. (ebből idéz az index.hu) A lényeg, két öregasszony meglehetősen bizarr biztosítási csalást követett el. Hajléktalanokkal olyan életbiztosítást kötöttek, amelyekben elhalálozás esetén a szépkorú hölgyeket illeti meg a biztosítási díj. Számomra nem volt annyira érdekes ez a hétvégi téma, hogy jegyezzem. Mindenesetre családi körben megemlítettem, hogy a csaló kaliforniai vénasszonyok elgázolták áldozataikat, hogy azok életbiztosításához jussanak. Aztán azt is, hogy a rendőrség akkor jött rá a turpisságra, amikor a jegyzőkönyvek alapján megállapították, hogy a balesethez az autómentőt előbb hívták ki, mint mielőtt a halálos gázolás megtörtént volna. Ez különben kimaradt az index.hu tálalásából. Egyébként az eset maga, engem kicsit az “Arzén és levendula” story-ra emlékeztet.Ha pedig már a hétvége magyar vonatkozású híreit említem. A legnagyobb “publicitást” (több száz hírportál hozta) egy magyar horgász kapta, bizonyos Komlósy Gábor. A szerencsétlen férfit “a kifogott hala ölte meg” – ez volt a hétvége igazi (bulvár?) szenzációja. A jelentések szerint, az 53 éves férfi horgára egy hatalmas (1,20 méteres, és 80 kilós) harcsa akadt, amely magával rántotta a vízbe. Valószínűleg kifogás közben megcsúszott és beverte a fejét, majd a Szamosba esett és megfulladt. Amikor holttestére rátaláltak, még mindig a kezében volt a horgászbot, rajta a hallal. - kicsit rumos hordó íze van ;-)A másik magyarvonatkozású hír már nem volt ilyen kapós a hírvilágban. A nemrég Magyarországon járt amerikai újságíró, a New York Times-ban publikáló Thomas Friedman cikke már csak néhány hírportálon jelent meg. Témája a 21. századi kihívás, az internetes forradalom és annak látható eredményei, hatása a társadalomra, annak alakítására. Három példát mutat be. Az egyik, a ferihegyi reptérre őt kivivő kocsi sofőrjéről szól. Mint Friedman írja: ”A taxi(?) vezetője (Bakó József) mondta, hogy ha ismerőseim, barátaim Magyarországra akarnak jönni, csak üzenjek neki az Interneten keresztül. Van egy web-oldal(a), ahol meg lehet tekinteni az egész gépkocsiparkot, flottát, amelyek közöl aztán ki lehet választani a megfelelő autót.” Majd Freidman megkérdezte: “Az üzlet hány százaléka zajlik on-line? " Mire József, - Friedman szavaival - "a kommunista időbeli mérnökből lett limuzin tulajdonos", válasza: “Kb. 20-25 %.”Ez annyira felvillanyozta Friedmant, hogy rögtön eszébe jutott James Baker egykori (amerikai) külügyminiszter mondása, mely szerint “.... (Amerikában) onnan tudod, hogy nem vagy az irodádban, hogy a limuzinod sárga és a sofőröd farsi-ul beszél.....” Ezzel szemben a magyar (taxi)sofőrnek saját honlapja van angol, német és magyar nyelven- egy kis háttérzenével. Friedman ezt a globalizácíó új üzleti modelljének tartja. Hogy valóban erről szól-e a First Class Limousine Service, döntse el az olvasó.
Az osztrák hírügynökség (APA) jelenti, hogy a mélyhűtött árukat előállító Globus új befektetőt talált. “A francia Cecab megvette a magyar Globus jelentős részét és vele együtt leányvállalatait is, így a lengyel mélyhűtött árukat termelő egységet is. Globus Polska, mely Felco néven árulja termékeit, a francia Cecab csoporttal egy újabb erős befektetőt kapott. A francia cég(csoport) forgalma 120 millió euróval fog növekedni a négy Globus telephely termelésével.
posted by Pocakos @ 1:05 PM
Olvasom a mai lapokat, pontosabban a „headlines”-szokat. A „kultúra” címszó alatt szinte mindenhol megemlítik a tegnapi athéni gálát, az Eurovision Táncdal Fesztivált. No, és persze a győztes finn bandát, akik kicsit a KISS-re emlékeztetnek engem. Szóval, nagy a boldogság Finnországban, mivel a Lordi nevű lappföldi együttes "Hard Rock Hallelujah" című száma nyerte az idei versenyt. Ráadásul abszolút fölénnyel! Az együttes vezetője, aki csak Mr Lordi-nak nevezte magát, a verseny után közölte, hogy „ez a rock zene és a nyitottság, az előítéletnélküliség diadala”.A magyar tv műsorokat tanulmányozva, tegnap (szombat) este egyetlenegy magyar adó sem közvetítette ezt az európai „giccset”. Persze megvolt az oka: magyar versenyző nem indult az idei fesztiválon. Erről különben még annak idején (2005. dec.09.) beszámoltam, azzal, hogy a Magyar TV erre magyarázatot fog adni. A magyarázat három nap múlva megérkezett: "nincs rá keret". Azért a tegnapi dalversenyről beszámoló hazai hírekben illett volna megemlíteni a magyar távolmaradás (valódi) okát.Az Eurovision Táncdal Fesztivál különben rég elvesztette azt a patináját, ami a Vasfüggöny idején a kelet-európai fiatalok számára jelentett. Az 1956-ban életre hívott (nyugat-európai) rendezvény olyan részvevőket indított a világhírnév felé, mint 1978-ban a (svéd) ABBA, vagy a svájci színekben 1988-ban indult kanadai Celine Dion. De itt énekelte először "Congratulations" című dalát Cliff Richard is, mellyel (akkor, 1968-ban) nem nyert.Egy ausztrál lány, aki Londonból utazott Athénba a tegnapi gálára, frappásan így fogalmazott: „El sem tudtam képzelni, hogy valami, ami annyira rossz, ilyen jó legyen.”
posted by Pocakos @ 1:07 PM
Tegnap még úgy volt, hogy, mint valami „álompáros”, a Red Bull Salzburg futballcsapathoz szerződik Trapattoni és Matthäus. Mára már kiderült, hogy ez nem egészen így van. Persze lehet, hogy csak a szokásos herce-hurca, amit aztán a média szépen feltupíroz a szurkolók kedvéért(?). Trapattoni ugyanis tegnap este a német tévében azt mondta, hogy még nem írta alá azt a bizonyos szerződést a salzburgi csapattal. Még „gondolkodik” rajta. Leghamarabb csak a jövő héten dönt a felkérésről. Ezt különben a Red Bull tulajdonosa Dietrich Mateschitz is megerősítette. Valóban csak szóbeli megállapodás van, aláírásra csak később kerül sor. Bennfentesek szerint a VfB Stuttgart-tól februárban elbocsátott Trapattoni szerződésbontásától függ, hogy mikor, és milyen feltételekkel írhatja alá az újat.Közben a Red Bull eddigi edzője, a pénteken kirúgott tiroli Kurt Jara is megszólalt. Állítása szerint semmilyen indokot vagy okot nem kapott menesztésére azonkívül, hogy Dietrich Mateschitz jobbkeze: Dany Bahar most pénteken közölte vele: többé nem a Salzburg trénere. A klub tulajdonos Mateschitz erre közölte, hogy nem a sporttal kapcsolatos a távozás oka. Jara erre föl svájci ügyvédjének adta át az ügyet, megjegyezve, hogy a klub szabadságolta és nem rúgta ki. Ez pedig megint csak a szerződések körüli jogi problémákat jelenti.Trapattoni a CNN szerint azt is elárulta, hogy mi a feltétele a Red Bull Salzburg-hoz való szerződésének. „Lothar jó barátom, de egyértelmű, hogy én lennék a főedző, Matthäus pedig az asszisztensem”.
posted by Pocakos @ 12:00 PM
„Eltűnt egy kábítószeres bolgár az osztrák-magyar határon” – állítja a Trud nevű bolgár napilap. A 24 éves fiatalember olaszországi kezelésre indult, de május 14. óta nem hallottak felőle. A férfi lakhelye szerinti önkormányzat szenvedélybetegekkel foglalkozó vezetője, Temenuzhka Lyubenova, levélben kérte a szófiai osztrák nagykövet, Karl Diem, segítségét. A levélből kiderül, hogy a kábítószeres fiatalember – mint utolsó reményként – egy olaszországi gyógykezelésre indult, de az osztrák határőrség leszállította a buszról, és nem engedte tovább utazni. Osztrák részről azt állítják, hogy az, akinek az útlevelét visszatartották rablást követett el Ausztriában. Lyubenova asszony viszont állítja, hogy a fiatalember útlevelét két nappal indulása előtt állították ki, és előzőleg nem járt külföldön.Labels: Schengen
posted by Pocakos @ 10:43 AM
....legalábbis a neve alapján. "Barrios 49 másodperc alatt kiütötte Nagy-ot" címmel közli a (sport) világsajtó „Csonttörő” első tengerentúli szereplésének eredményét. A hírek egyáltalán nem említik Nagy János becenevét, talán így jobb is. Ellenfele, az argentin Jorge Barrios, a magyar bokszoló bordájára mért egyetlen balhoroggal küldte padlóra „Csönttörő”-t. Raul Caiz jr. bíró 9 és felet számolt a térdre rogyott magyarra, amikor az a mögötte lévő kötélhez támolygott. Barrios-nak ez a balhorog volt a második testre mért kemény ütése a meccsen, mellyel a 48. másodpercben véget ért. A mérkőzés után Nagy János elismerte, hogy a bordájára mért ütés szabályos volt, és életében még nem kapott ilyent. „Tovább akartam menni, de egyszerűen képtelen voltam. Az ütéstől teljesen kiszállt az erő belőlem.” – mondta Csonttörő. Az angol nyelvű hírportálok sokkal nagyobb teret szentelnek egy másik mérkőzésnek. Az ezüst érmes brit olimpikon Amir Kahn Belfast-ban pontozásos győzelmet aratott az (egykori) magyar bajnok, Komjáthi László felett. A híradások kiemelik a 30 éves magyar bokszoló kiváló állóképességét, amit a hatmenetes mérkőzés 60-55-ös bírói pontszámai is mutatják. Néhány magyar web-oldal is megemlékszik az eseményről.
posted by Pocakos @ 9:45 AM
A salzburgi Red Bull-hoz szerződött a magyar válogatott egykori szövetségi kapitánya, Lothar Matthäus. A holland sportportál jelentéséből kiderül, hogy a salzburgi csapat menedzserének az olasz Trapattonit szerződtették, edzőnek pedig Lothart. Mindketten régről ismerik egymást, hiszen együtt dolgoztak a Inter(nazionale)-ben és a Bayern (München)-ben. Trapattoni, mint mesteredző, Matthäus pedig, mint játékos. Lotharról megjegyzik, hogy a németek 150-szeres válogatottjának Magyarország és Dél-Amerika (Brazilia) után végre otthonához (München, Nürnberg) közel sikerült állást kapnia. Fizetésről nem szól a hír.A SV Austria Salzburg futballcsapatot tavaly áprilisban vette meg az osztrák tulajdonú Red Bull üdítőitalt gyártó cég, és nevezte el Red Bull Salzburg-nak. Bővebben a Wikipedia-ban (angolul).
posted by Pocakos @ 3:33 PM
……ezt közölte a cseh hírügynökség, a CTK Paroubek miniszterelnökre hivatkozva. A Cseh Szocialista Párt választási kampányában részt vesz Gerhard Schröder volt német kancellár, Tony Blair brit, Romano Prodi olasz és Gyurcsány Ferenc magyar miniszterelnök. Schröder már áprilisban járt Csehországban, amikor a szocialistákkal felment a Říp-hegyre, ahol a monda szerint Bohemus vezetésével az első csehek letelepedtek. Tony Blair pedig előző látogatásán két darab emeletesbuszt ajándékozott a szocialistáknak a kampánykörútjukhoz. A csehországi parlamenti választások június 2-án és 3-án lesznek.
Nagy a felháborodás a magyar média szerint a horvátországi házrombolások miatt. Az index.hu elég részletesen számol be az eseményről – persze magyar szempontból, megspékelve egy is bulvár-pletyka ízzel (is), hogy a pórul járt tulajdonosok “magyar diplomaták és a gazdasági élet szereplői”. No, meg 10 millió eurót, azaz több mint 2,5 milliárd forintot költöttek erre a beruházásra. Az index.hu ismerteti a horvát álláspontot is, melyből kiderül: "A magyar tulajdonú ingatlanok tulajdonosai vásárlással jutottak ingatlanukhoz, amit egy magyar állampolgár alapította horvát cég építtetett" Az index.hu beszámolójában szerepel “….Vass Krisztina, a Vir szigeti magyar ingatlantulajdonosok képviselője…..”Nos, (hála az Internetnek!) horvátországi ingatlanokkal foglalkozik a Vass Holding igaz, web-oldaluk fejlesztés alatt áll. Érdeklődni a +36-30-309-1224 (30-as mobil) számon lehet. Aztán ha a http://virapartmanok.tar.hu/ oldalra kattintunk, és onnan az “Eladó apartmanok”-ra, akkor közel 30 Vir-szigeti épület képe látható, melyek megvásárlása iránt ugyancsak egy 30-as magyar mobil számon (+ 36 30/9467-354) lehet érdeklődi. Se a cég neve, se címe nem szerepel ezen a színes weboldalon.Ennyi bevezető után, lássuk, mit írnak a külföldi hírportálok.A seeurope.com részletesen beszámol a történtekről. Eszerint a horvát környezetvédelmi minisztérium elutasítja Vass Krisztina szóvivő vádjait a Vir-szigeti bontásokkal kapcsolatban. A minisztérium csak azokat az épületeket bontja el, amelyek a parttól 70 méteres sávban illegálisan vannak, ill. épülnek. Vass a horvát médiának azt mondat, hogy a bontásnak “komoly, sőt tragikus következménye lehet”, valamint diszkriminációval vádolta a hatóságokat, mondván a horvát tulajdonú házakat nem bontják el, miközben “a magyar befektetők egy fejlesztési területen építik házaikat, amiért megfizették az összes hatósági díjat”. A minisztérium válaszában rámutatott, hogy a lebontásra ítélt 50 ház közül 18 magyar, 6 bosnyák és 1 szlovén. A többi horvát tulajdonú. Vass azt is mondta ma (május 18. csütörtök) reggel, hogy a zágrábi magyar nagykövetség értesítette a magyar befektetőket, hogy Matulovic Dropulic horvát környezetvédelmi miniszter megígérte a nagykövetnek, hogy a készházakat nem fogják lebontani.A horvát minisztérium visszautasította ezek a vádakat is, kijelentve, hogy Matulovic Dropulic miniszter már a múlt héten értesítette a magyar nagykövetet arról a több hónappal ezelőtti helyszíni szemléről, ahol eldöntötték, hogy elbontják az illegális épületeket, köztük a magyar tulajdonban lévőket is. Sőt, a környezetvédelmi miniszter hétfői sajtótájékoztatóján világosan megmondta, hogy a bontási munkálatok megkezdődnek. Ötven (22 épülő és 28 már kész) épületről van szó. Hozzátette, a bontási munkákat semmi sem tartóztathatja fel, hiszen a tulajdonosokat már hónapokkal ezelőtt értesítették, így elég idejük volt a házakban lévő ingóságaik, értékeik eltávolítására.Más hírforrás szerint tegnap vagy 30 tulajdonos gyűlt össze a Vir-szigeti önkormányzat épülete előtt, hogy tiltakozzék a bontás ellen. Kb. egy fél óra múlva azonban békésen szétszéledtek, miután a polgármester megkérte őket. Kristijan Kapovic polgármester szerint legalizálni kellene azokat az építési engedélyeket, amelyeket még 2004 előtt építettek, azaz a partszakasz védetté nyilvánítása előtt. A többiek elbontását az helyi önkormányzat sem ellenzi. Eddig négy épületet bontottak le. Két (kész) nyaralót, amelynek magyar tulajdonosa van, valamint egy horvát és egy szlovén épülő házát.A háttérIdőközben sikerült előbányásznom egy tavaly augusztusi újságcikket a Budapest Business Journal-ból, szerencsére magyarul. Ez a cikk a horvátországi ingatlanokkal foglalkozik, és nagy teret szentel Vass Krisztina cégének, a Vass Holding-nak. A cikkből megtudhatjuk, hogy a horvátországi ingatlanokra specializálódott cég milyen trükkökkel próbálta kijátszani a horvát hatóságokat.
Az indiai EFYTimes.com örömmel jelenti, hogy ezentúl ingyenesen letölthető az 1848 című stratégiai játék. Mint a hírből kitűnik eredetileg a magyar Oktatási Minisztérium támogatásával tavaly márciusban jelent meg és óriási siker volt Magyarországon. Több mint százezerszer töltötték le a 10 milliós országban. Az angol változatot a Battlefront.com fejlesztette ki, mely néhány változtatást eszközölt. Az angol nyelvű szöveg így reklámozza a játékot: Az 1848 Közép-Európában, a Kárpát medencében játszódik, a Habsburg Birodalom határain belül a magyar függetlenségi háború idején. A háborúnak akkor lett vége, amikor Oroszország hatalmas hadseregével beavatkozott. Az 1848 játékosainak itt a nagy alkalom, hogy megváltoztassák a történelmet.A csatatéren a játékosnak lehetősége van egész hadsereget mozgatni (támadni, visszavonulni, védekezni, erősítést kapni, megszállni, sőt egy új hadsereg is alakíthat. A környezet a mai térképeken alapszik. Tizennégy különféle egység áll a játékos rendelkezésére, úgymint gyalogság, huszárok stb. A játéknak 100 tábornok is része, akik közül nem egy valóságos történelmi személy. A zene is korhű, melyet egy időjárás rendszer is kiegészít.A Battlefront.com folyatást ígér, mégpedig „A szabadságért” címmel, mely az amerikai függetlenségi háborút dolgozza fel és valószínűleg július 4-én hozzák forgalomba.Az 1848 INNEN tölthető le.
posted by Pocakos @ 9:00 PM
Egy héten belül már a második cikk foglalkozik a budapesti úszó EB-vel. Ma a svájci swimnews.com teszi fel a kérdést: “Kész lesz-e időre Budapest?” címmel. A szerző, Craig Lord, a magyar médiára hivatkozva írja, hogy kérdéses a Margit-szigeten július 26. és augusztus 06. között tartandó úszó EB megrendezése. Egy lehetséges válságról akkor repültek fel találgatások, amikor április 28.-i határidőre nem fejeződtek be a kitűzött munkálatok. A történteket “politikai huzavonával, környezetvédők tiltakozásával és az árvízzel” magyarázták.Szakadáti László mind az európai, mind a magyar (úszó) szövetség részéről minimalizálta az aggályokat, miután a múlt héten megkapták a a befejezéshez szükséges engedélyeket. Erről a sportvezető két idegen nyelvű újságban (The Budapest Times, Budapester Zeitung) beszámolt, megjegyezve, hogy megnyugodott, mivel amúgy sem tudta volna elképzelni, hogy annyira ostobák (stupid = hülyék) és hazardírozók lennének a magyarok, hogy nem fejezik be időre.A megrendezésért felelős fővárosi önkormányzat csak a múlt héten engedélyezte a nagy tribünök megépítését (a Margit-szigeten). Eredetileg a Műegyetem mellett akartak építeni egy fedett úszómedencét, de azt az egyetem megakadályozta. Csak ezután jött szóba az első magyar olimpikonról elnevezett Hajós Alfréd uszoda felújítása, átépítése a Margit-szigeten, mivel az akkori pénzügyminiszter (Draskovics Tibor) megkurtította a bajnokságra szánt költségeket. Közben a környezetvédők 40 fa kivágása miatt tiltakoztak, eredmény nélkül.Hasonló cikk jelent meg egy dél-afrikai hírportálon is 5 nappal ezelőtt. Ez a DPA német hírügynökségre hivatkozik, és ugyancsak Szakadáti Lászlót idézi “megnyugtató” szavaival. A valamivel hosszabb beszámolóból kiderül, hogy 2002-ben kapta meg Magyarország, ill. Budapest a rendezés jogát, és már az első percektől nehézségekbe ütköztek. Szintén kiemelve a Műegyetem ellenkezését, Draskovics költségvetési megszorítását, és a lankás sziget fáinak kivágását, melyről végül is bíróság döntött. Szakadáti azonban ebben az interjúban sokkal bőbeszédűbb, mint a ma megjelent svájciban. A sportvezető elismeri, hogy az elején valóban úgy nézett ki, hogy nem tudja Budapest megrendezni, de aztán ő (Szakadáti) figyelmeztette a felelősöket. “Ez a szokásos politikai botrány: mindenki védi a maga igazát, és ha valaki feketét mond, a másik azonnal fehéret.”Majd megjegyezte: “Kész cirkusz volt. Az idegeimmel játszottak” Főleg, - mint elárulta – nincs “vészforgatókönyv”(!). Az elején még volt, de néhány hónappal a versenyek előtt nem lehet 2500 embert (sportolót) átirányítani (szállást biztosítani) egy másik európai városba.Szakadáti szerint, ha nem sikerülne megrendezni az úszó EB-t, akkor annak súlyos (belátható) következményei lehetnek az elkövetkező évekre. Mindenekelőtt a horvátokkal közös 2012-es futball EB megrendezését illetően.
posted by Pocakos @ 3:28 PM
A labdarugó VB történetét írja meg eseménynaptár szerűen, folytatásos visszaemlékezés formájában a koeln.de kölni hírportál Countdown (visszaszámlálás) címen. Mindennapra jut egy történet. 26 nappal a VB kezdete előtt a magyarokról emlékeztek meg igen sajátságos módon. Legalábbis számomra érdekes megközelítés az aranycsapat és a magyar futball bemutatása. „Magyarország az 50-es évek legjobbja” az összefoglaló címe.Ma, azaz május 14-én, van 56 éve, hogy a magyar válogatott 1950-ben, Bécsben 3:5-re kikapott Ausztriától. Mi ebben az érdekes? Az, hogy ezután egészen az 1954-es VB döntőéig a magyarok verhetetlenek voltak, minden nemzetközi meccsüket (összesen 31-et) megnyertek. Sőt, a „berni dráma” ellenére, amit 2:3-ra veszítettek el (Nyugat)Németország ellen, Puskás, Kocsis és Co. tovább folytatták győzelmi sorozatukat ezen a Földön. Csak 1956 februárjában győzték le újra a magyar válogatottat 1:3-ra, méghozzá idegenben (Törökországban) a törökök. Az egyik legtekintélyesebb német mesteredző, a hamburgi Ernst Happel, aki nagyon ért a futballhoz, de meglehetősen szófukar, amikor a magyar tizenegyről kérdezték, így felelt: „Annak ellenére, hogy a braziloknak van/volt egy Pelé-jük, nekem akkor is ezek a magyarok maradnak mindenidők legjobb csapata.”
posted by Pocakos @ 10:30 PM
A kanadai Brave Words & Bloody Knuckles Magazine (BW&BK) internetes oldala jelenti, hogy a WITHOUT FACE biztos ott lesz a Sziget Fesztiválon. A nagy bulit augusztus 9-16 között tartják az Óbudai szigeten. Az együttes augusztus 13-án lép fel. A jelentés szerint ugyancsak biztos ott lesz: CRADLE OF FILTH, CATHEDRAL, FEAR FACTORY, EVERGREY, EXPLOITED, MINISTRY, SICK OF IT ALL. posted by Pocakos @ 11:49 AM
A PRweb sajtóközleménye szerint (házi)"állatblog” szolgáltató alakult. A június elsején induló új program kiagyalói össze szeretnék fogni a világ (házi)állatbarátait. A beharangozó szerint maguk az állatok fognak blogolni, de szeretettel várják a gazdikat is, akik ezen keresztül kicserélhetik tapasztalataikat a világ minden tájáról. Kedvcsinálónak "a hét háziállata" kitüntető címet Happy, egy budapesti Husky nyerte el.
posted by Pocakos @ 11:31 AM
Jövő hétfőre várják Strasbourg-ba a bolíviai elnököt, Evo Morales-t, aki egy fontos beszédet fog tartani az Európa Parlamentben. A jobboldali képviselők, elsősorban az Európai Néppárt tagjai, már most hevesen tiltakoznak, mondván meg kell védeni az európai érdekeket. Morales ugyanis a hó elején állami ellenőrzés alá vonta hazája földgáz- és olajmezőit, és felszólította a külföldi vállalatokat, hogy amennyiben nem fogadják el a kormány új feltételeit, akkor hagyják el az országot. A sajátos államosítás érzékenyen érintett néhány európai olajvállalatot, köztük a legnagyobb multinacionálist, az ExxonMobil-t, a spanyol Repsol.-t, a brit BP-t és British Gas-t, valamint a francia Total-t.A tiltakozók közül a leghangosabb Szájer József néppárti EU-képviselő, aki a parlamenti frakció alelnöke. Nem összetévesztendő az Európai Néppárttal, ahol a tíz alelnök közül az egyik Orbán Viktor. Ugyanakkor a Néppárt és a parlamenti csoport elnöke egy és ugyanaz a személy: Hans Gert Pöttering. Különben Szájer a kilenc alelnök egyike.Az euobserver.com hosszasan idézi Szájert, aki olyasmiket mondott, hogy „komoly aggályaink vannak, különösen az időzítés miatt”, meg, hogy „semmi bajunk a Morales kormány színével, színezetével, csak bizonyos emberi jogok megsértésével. Az EU intézmények az EU érdekek és törvények védelmében léphetnének fel”Az internetes újság megkérdezte az Európa Parlament elnökét Josep Borrel-t, aki elmondta, hogy előzőleg kikérték valamennyi frakció vezetőjének véleményét, és a többség nem ellenezte Morales meghívását. Igaz, a néppárti elnök Pöttering nem lelkesedett az ötletért, de nem is utasította azt el. A képviselőknek rengeteg lehetőségük van tiltakozásuk kifejezésének, például kivonulnak a teremből, vagy be se mennek arra az időre, amíg a bolíviai elnök beszédét elmondja. A lap megjegyzi, amennyiben rendbontásra készülnének egyesek, akkor a parlamenti szabályok szerint a parlament elnökének joga van kivezettetni a teremből azt a képviselőt, aki felszólítására nem hagyja abban a rendzavarást, vagy nem távolítja el tiltakozó plakátját, felíratát, transzparensét..Ha már Dél-Amerika fenegyerekeiről (no és a magyarokról) esik szó, a másik nagy név: Hugo Chavez, venezuelai elnök idén januárban, Caracas-ban, a VI. Szocialista Világfórumon tartott üdvözlő beszédében külön kiemelte a Magyarországon kevésbé ismert tekintélyes gondolkodót, a Nagy-Britanniában élő Mészáros Istvánt, illetve a „Tőkén túl” című művét.
A Magyar Rádió is beszámol Károly herceg erdélyi útjáról, amit aztán átvett a HírTv is. A hír érdekessége, ahogy az MR bukaresti tudósítója úgy indítja beszámolóját:".......Károly herceg felfedezte a háromszéki Miklósvár falut - számol be exkluzív riportjában a kolozsvári Krónika a brit trónörökös titokban tartott háromszéki látogatásáról......."Majd így fejeződik be a tudósítás:"........Ne aggódjon, már megszoktam a rossz utakat - mondta Károly herceg, aki néhány éve rendszeres látogatója Romániának. Alapítványa támogatja a szász falvak, illetve az erdélyi épített örökség restaurálását......."Nos, ez az „exkluzív” tudósítás, és „titokban tartott” látogatás azért érdekes, mert én a angol nyelvű román hírportálokon olvastam ugyanerről.A Bucharest Daily News szerint a magánlátogatás „rövid” volt, és a helybéliek számára „meglepetés”. (Titokzatosságról szó sincs!). Ellenben a román tudósításból kiderül, hogy Károly herceg a székelyeket szerette volna jobban megismerni, mert eddig róluk nem sokat tudott, csak a magyarokról. A községben behívták az egyik házba, ahol hagyományos módon kenyérrel és szilvapálinkával fogadták. A herceg afelől érdeklődött, hogy a helybéliek hogyan viszonyulnak az EU-hoz, mennyire szkeptikusak. A válasz az volt: ".....mi magyarok vagyunk és Európa oldalán állunk, ezért olyan hamar akarunk csatlakozni, ahogyan csak lehet...." A MR hírében szereplő alapítvány neve, pedig Mihai Eminescu Trust.A stop.hu az MTI-től vette át ugyanezt a hírt. Ebben már nincs szó „titokban tartott” útról és „exkluzív” tudósításról, és az alapítvány neve is szerepel, mely „…..síkra száll Erdély középkori építészeti emlékeinek gondozásáért, emellett szociális projektekre, például romániai gyermekotthonok megsegítésére is vállalkozik……”Megnéztem ennek a brit alapítványnak a honlapját. Itt az áll, hogy a Ceausescu által véghez vitt falurombolások adták az ötletet az alapítvány létrehozására. Elsősorban a csodálatosan szép szász faházak megmentése volt a cél, mivel a 90-es évek elején a szászok többsége Németországba ment. Az alapítvány ugyancsak érdekelt a Máramaros vidékén a faragott faépületek megóvásában.
posted by Pocakos @ 1:35 AM
A Reuters tegnap (május 09) közleményt adott ki, miszerint a május 04-én az MSNBC.com-on megjelent hírét (“a magyar építőipari munkásokat sokkolta a rumos hordó alja”) VISSZAVONJA. A (magyar) rendőrség ugyanis közölte, hogy a rendőrújság (Zsaru Magazin) honlapján megjelent eset 10 évvel ezelőtt történt. A Reuters-nek nincs módjában a történet további és alapos(abb) ellenőrzésére.FejleményA kanadai Globe and Mail mai száma (május 11) az AFP-re hivatkozva közli a magyar külügyminisztérium kételyeit a zsaru.hu hírével kapcsolatban. Eszerint "sokkal nehezebb Magyarorszgára behozni egy 300 literes hordóban rumot, mint egy holttestet."Előzmények Hírünk a világban 2006. május 04.A zsaru.hu átverte a világot? 2006. május 07.
posted by Pocakos @ 2:43 PM
Reuters photoAz egyiptomi belügyminisztérium közlése szerint tűzpárbajban megölték az elmúlt két évben a Sinai félszigeten elkövetett merényletek irányítóját. A robbantgató beduin csoport vezetőjét tartják felelősnek a múlt hónapban végrehajtott dahab-i merényletért is, amelyben tizenkilencen vesztették életüket, többségük egyiptomi, de két magyar is van/volt az áldozatok között. A meglehetősen szűkszavú hivatalos közlemény még azt sem árulja el, hogy hány éves volt a bandavezér. A sajtónak bemutatott fotóról (lásd fentebb) sem derül ki, hogy az mikor készült. Csak annyit lehet tudni, hogy Nasr Khamis el-Milahi és társai sinai beduinok és militáns muszlimok voltak. .Úgy tűnik, az idegenforgalomra való tekintettel az egyiptomi hatóságok gyorsan le akarták zárni az ügyet.
posted by Pocakos @ 7:48 PM
Igaz, nem kerek évforduló (61.), mégsem igazán emlékezett meg róla a magyar média. Május 09, a “Béke első napja” vagy a “Győzelem napja”, azaz a második világháború befejezésének napja (Kelet-) Európában. Olvasva az internetes hírportálokat, elég vegyes kép és érzelem alakul ki az emberben. A ma.hu például arról értekezik, hogy vajon melyik napot kellene igazából a háború befejezésének tekintetünk? (május 07,08 vagy 09). Ezt a gondolatmenetet folytatja, vagy kiegészíti az inforadio.hu, amikor Kun Béla történész unokáját idézi. A szöveget átvette a Magyar Nemzet is. A Népszabadságban, pedig egy kis mismás, mely e nap jelentőségéből próbálja levezetni a mai “európaiságot”. Az egyetlen “komoly” hírt az Objektív Hírügynökség szolgálta Kecskemétről, ahol a budapesti orosz és ukrán nagykövetség részéről megkoszorúzták az ottani hősi emlékművet. (Apropó, mintha itt lett volna valami választási herce-hurca). Az OH hírének van egy szépség hibája. A hírportál szerint ez a 41. évforduló (sic!) Aztán e-mail-ben kaptam egy beszámolót “Milyen volt a megemlékezés Magyarországon a Győzelem Napjáról?” címmel a szélsőbalos francophil attac-tól. Íme.".......Világszerte - a legfelsőbb szinteken is - megemlékeztek az európai második világháború befejezéséről. Itthon a Legfelsőbb Bíróság határozatán és mosakodásaín felbátorodva, a Győzelem Napját megelőzően ismét meggyalázták Ságvári Endre emléktábláját, s az "ismeretlenek" beígérték, hogy "szilánkokra apritják". A Magyar Ellenállók és Antifasiszták Szövetsége hívására a fasizmus feletti győzelem emlékfalánál leróták kegyeletüket az állami szervek, az antifasiszta harcban részt vett országok követségei, a háború, a népirtás, és a népek elnyomása elleni fellépést maguknak érző társadalmi szervezetek képviselői.Az Országgyülés Elnöke mondott emlékező beszédet. Szívbe markoló szinfoltja volt az emlékezésnek, amikor az oroszországi világháborus és hazánkat is felszabadító veteránok küldöttei elhelyezték vörös szallagokkal és virágokkal ékesített koszorújukat a középre helyezettparlamenti koszorú alá. De most hol maradtak a pártok, az egyházak, az ifjúsági szervezetek, amint az évek óta hagyományosan nem csupán jelképként, de elszánásként is részükről mindig megtörtént? Egyedül a MUNKÁSPÁRT 2006 küldöttsége helyezte el tisztelgő, emlékező koszorúját a pártok közül. Ez évben sem maradt el az emlékező napon a Marx Károly Társaság, a Május Elseje Társaság, a Haladó Erők Fórumának és természetesen a MEASZ, a béke tanács vezetőinek tisztelgése.A magyar média szinte teljességgel elhallgatta a Gesztenyés kerti eseményt, de ami elszomorítóbb, miközben Európa szerte szaporodnak a neonáci provokációk, népellenes háborúk, fenyegetések és erősödnek az üldözések, közömbösek maradtak országunkban e nap történelmi jelentősége tanulságainak felidézése iránt. ......."Szégyellem, de nem tudom, hol van a “fasizmus feletti győzelem emlékfala” Budapesten. Azon viszont mosolygok, hogy a (szovjet) Vörös Hadsereg egykori katonáit “oroszországi” veteránoknak nevezi a beszámoló. Ugyanakkor tényleg meglepő, megdöbbentő, hogy egy rendezvényről (Gesztenyés kert), ahol beszédet mond az Országgyűlés Elnöke, nem számol be a média. Az is minősíti a hazai gondolkodást, hogy a náci eszmék és hatalom, diktatúra feletti győzelemre való megemlékezéstől távol tartják magukat a magyar pártok, egyházak és ifjúsági szerveztek.Csak megjegyzem. Nemcsak ma (05.09) Moszkvában, de tegnap (05.08) Franciaországban is munkaszüneti nap a "Győzelem napja". Párizs kiürült. A tv-kben másról sem beszéltek, mint a győzelem napjáról. Pedig a franciák sem maguk vívták ki. Igaz, az ősi ellenség, a németek legyőzése mindig alkalom az ünneplésre. Május 09 pedig úgy szerepel az EU naptárában, mint Schuman Nap, azaz az EU születésnapja. 1950-ben ezen a napon mondta el Robert Schuman francia külügyminiszter híres beszédét, melyben javasolta az egységes, békés Európa, a mai EU létrehozását.Az erre való emlékezést sem tartotta fontosnak a hazai vezetés és média..MegjegyzésCipruson például ma így ünnepeltek, és mint az osztrák EU web-oldalról leolvasható, Magyarországon a Centrál Kávéház volt/van kijelölve erre a mai alkalomra. posted by Pocakos @ 2:31 PM
Köztibalesetben életét vesztette egy biciklista Kanadában, a Norfolk megyei Simcoe-ban. Az 55 éves Tamás (Tomas) Svarcz súlyos koponyasérülést szenvedett, és a múlt héten, hétfőn, meghalt a norfolki közkórházban. A rendőrség képtelen megtalálni, ill. értesíteni a hozzátartozókat, rokonokat. Ezért az Interneten keresztül próbál segíteni a helyi rádió (CD98.9). Csak annyit tudnak az elhunytról, hogy magyar, 1979-ben érkezett Kanadába, és a Norfolk Street South-on lakott. FejleményMegtaláltam a hivatalos gyászjelentést. Eszerint május elsején hunyt el, és múlt pénteken (május 05) temették el. Erről a temetkezési vállalat is beszámolt.
posted by Pocakos @ 6:47 PM
Anne Sherwood for The International Herald TribuneAz MTI-től átvett cikket közöl az index.hu „A romák a feketéktől tanulják a rasszizmus elleni küzdelmet? „ címmel. Így, kérdőjellel a végén. Majd az alcím: „….A kelet-európai romák az amerikai feketék polgárjogi harcának tapasztalatait is hasznosítják a The New York Times szerint….” A szerző Otto Pohl. A magyar változatot összehasonlítottam az eredetivel. Az index.hu és az MTI cikke lényegesen rövidebb, mint amit Otto Pohl alkotott. Csak a lényeges eltéréseket és hiányokat pótolom.A Miskolc-ról küldött eredeti cikk először bemutatja Krappai Ágnest, aki a város nyomornegyedében él, olyan helyen, ahol nincs vezetékes víz. Ahol az asszonyok az utcán mossák rongyaikat, és utcai kútról viszik az ivóvizet. (a környezet leírását fénykép is illusztrálja - lásd fentebb).A bolgár helyzetről szóló részből kimaradt, hogy egy roma alapítvány (Romani Baht Foundation) még legalább ötven olyan esetet ismer az iskolai szegregációra, és ezeket mind bíróság elé kívánja vinni. A szervezetet 2002-ben alapították, és azóta több alkalommal sikeresen lépett fel romákat ért diszkriminációk ellen. Mint nem szolgálták ki őket kávézóban, diszkóban, korházban, vagy nem vették fel munkára.A milliárdos Soros György az egyik legnagyobb (anyagi) támogatója a roma (polgár)jogi csoportoknak, és hasonló erőfeszítéseket kíván tenni az európai muzlim kisebbségért, ha már a romák helyzete rendeződött.Még mindig nincs egy egyesült, közös roma mozgalom, és hiányzanak olyan vezetők, mint amilyen a feketéknél Martin Luther King, vagy Malcom X volt.Nem minden jogi eset járt eddig sikerrel. A strasbourg-i Emberjogi Európai Bíróság például elutasította annak a 18 nem fogyatékos cseh romagyereknek az ügyét, akiket csak fogyatékos iskolába engedtek beiratkozni. Becslések szerint Csehországban a romagyerekek 75 %-a „speciális” iskolába jár. A strasbourg-i döntés ellenére, az ügyet újra benyújtották az emberjogi bírósághoz.Az Európai Unió egyik legszegényebb régiójának nevezi Miskolcot a New York Times. posted by Pocakos @ 3:07 AM
.........ezzel a címmel ismeretem a Bloomberg publicistájának írását, melyet nagyon érdekesnek (és tanulságosnak) tartok, a „tisztán látás” érdekében. Igazán elgondolkoztató, hogyan látják hazánk és a térség helyzetét a tengerentúlon. Csak ajánlani tudom ismertetésemet mindazoknak, akiket ez a téma érdekel. Csak egy kattintás.
posted by Pocakos @ 1:29 AM
Végre egy jelentés, amiből megtudható, hogyan is állunk gyógyszerileg. A Business Wire szerint, a Research and Markets (http://www.researchandmarkets.com/reports/c36538) kiadott egy tanulmányt „Gyógyszerészeti kilátások: Magyarország” címmel. A bevezetőből megtudhatjuk, hogy Magyarország az európai szárazföld belsejében található, egyike a 2004 májusában az EU-hoz csatlakozott országoknak, lakossága 10 millió, és a hatvan éven felüliek száma, aránya itt a legmagasabb a térségben.Az egészségüggyel egyetlenegy (állami) „alapítvány” foglalkozik: az Országos Egészségbiztosítási Pénztár (National Health Insurance Fund Administration (NHIFA). A gyógyszertámogatás forrásai, beleértve a gyógyszeripart, azaz a gyógyszergyártókat is, megegyeztek, hogy profitjuk egy részét a OEP-nek adják, fizetik be, hogy fedezzék a kormány túlköltekezéseit. A költségvetési gyógyszerkiadásokat, a kormány rendszeresen alulbecsüli.A gyógyszerek, a gyógyszerpiac több mint a fele importból származik. Németország, a USA, Nagy-Britannia és Franciaország a vezető beszállítók. Egyenként a teljes magyarországi import 10-10 %-át teszik ki.Jó néhány jól működő gyártó van az országban, melyek elsősorban általános "másodlagos" termékek előállítására szakosodtak, azaz olyanokra, amelyeknek a szabadalmi védettsége lejárt. A mintegy 20 magyarországi gyógyszergyártó közül csak hat a nagyvállalat, de ők adják a termelés több mint 90 %-kát. Legtöbbjük tengerentúli gyógyszergyárak tulajdonában van, olyanokéban, mint pl. Teva, Sanofi-Aventis vagy Servier. Mégis a piacvezető Richter Gedeon megmaradt függetlennek és magyarnak.Szinte ezzel a hírrel egy időben érkezett a Dow Jones jelentése Budapestről, épp a Richter-rel kapcsolatban. A cég vezérigazgatója Erik Bogsch szerint a tavalyi hasonló időszakhoz képest, jelentősen, 20 %-kal, csökkent a belföldi gyógyszereladás. Ezért pesszimizmusát fejezte ki a 2007-es évet illetően. (már ami a hazai piacot illeti.)Lehet, hogy most volna érdemes eladni a Richter részvényeket?
posted by Pocakos @ 4:10 PM
Kemény szócsata alakult ki a (los angeles-i) Simon Wiesenthal Központ és a FIFA között a Németországban megrendezendő futball VB kapcsán. A Központ mély felháborodással értesült arról, hogy a VB díszvendége lesz Ahmedinejad (Ahmedinedzsad) iráni elnök, aki beszédeiben többször hangoztatta, hogy nem volt Holocaust, pontosabban, az egy „mítosz” és Izraelt "el kellene tűntetni a térképről". Sőt, olyan kijelentése is volt, hogy „vissza kell küldeni őket oda, ahonnan jöttek” azaz Európába. Erről különben megjelent egy ironikus írás a der Spiegel-ben, amit a Magyar Nemzet átvett és komolyan idézett, azaz nem jelezte annak szarkasztikus, szatirikus voltát.A felelősség és igazságszolgáltatás elől elmenekült egykori (náci) gyilkosokat felkutató Simon Wiesenthal nevét viselő amerikai szervezet e-mail-es tiltakozó akciót indított. Petíciójukban a FIFA-nál tiltakoznak egy olyan ember díszvendégként való meghívása ellen, aki nemcsak Holocaust-tagadó, és Izrael elpusztítására szólít fel, de atom-programja is veszélyezteti a világot. Mindezt szimbolikusan tetézi, hogy az idei futball VB-t német földön rendezik.A tiltakozó levél szerint sokakban keserű emlékeket idéz(ne) fel, ha ugyanannak a stadionnak a díszpáholyában (VIP) látnák az iráni elnököt, ahol egykor (az 1936-os Berlini Olimpia idején) náci vezetők ültek. Ugyancsak a sors furcsa fintora, hogy az iráni válogatott Nürnbergben lép majd pályára, egy kőhajításra attól a helytől, ahol a nácik elhíresült nagygyűléseiket tartották. A nürnbergi rendőrségnek már most fő a feje, mert a meccs idejére hatalmas tüntetés (és rendbontás) várható az Ahmedinejad-ot támogatók és a velük szimpatizáló neo-náci csoportok és – az alkalmat ki nem hagyó - ellentábor (anti-nácik, antifasiszták, stb.) között.Az e-mail-es akció azonban elakadt. A Blatter elnök címére érkező tiltakozó e-mail-ek (spam?) sokasága miatt, a FIFA blokkolta (letiltotta) a petícióküldőket. Ezt a Wiesenthal Központ felháborítónak tartotta, tartja és az eljárás ellen tiltakozó levelet írt a FIFA-hoz. A nemzetközi labdarugó szövetség jogi igazgatója válaszában arról írt, hogy a FIFA nem foglalkozik politikával, - különben is, a német kormányhoz, hatóságokhoz forduljanak ebben az ügyben.Tegnap (április 05) jelent meg a Wiesenthal Központ honlapján a szervezet reakciója. Eszerint a FIFA nem mond igazat, mert a los angeles-i központ megkereste a német hatóságokat is, akik közölték, hogy a Szövetségi Köztársaság csak a megrendezést biztosítja, a szervezés, a díszvendégek meghívása a FIFA feladata és felelőssége. Ennek ismeretében a Wiesenthal Központ kettősmércével vádolja a Nemzetközi Labdarugó Szövetséget, már ami a politikamenteséget illeti. Hiszen, míg a FIFA most ez ügyben elhatárolódik a politikától, addig Izraelt már elítélte, mert az egy üres stadiont bombázott, amely – állítólag – palesztin terrorista csoportok kiképzőhelyeként szolgált. Akkor a FIFA főtitkár-helyettese (Jerome Champagne) nem átalkodta megjegyezni, hogy „az izraeli akció kontra-produktív és abszolút nem szolgálja a békét”. Az esetről az iráni web-oldalak is beszámolnak. Azzal kiegészítve, hogy a németországi zsidó szervezetek már tavaly kérték Ahmedinedzsád kitiltását a VB-ről, amikor javasolta Izrael leradírozást a térképről. Ugyanakkor hivatalos iráni források szerint minden valószínűséggel az elnök ott lesz a VB díszvendégei között.
posted by Pocakos @ 10:10 AM
Az iraki pénzügyminisztérium közleménye szerint Magyarország elengedte a közel-keleti ország adóságának 80 %-át. Iraknak 230 millió US dollár tartozása volt hazánk felé még a Szaddam érából. Ebből most 184 milliót elengedtünk. A kétoldalú tárgyalások 2004 novemberében kezdődtek el, és most sikerült megegyezni. A közlemény megjegyzi, hogy hasonló megállapodás jött létre (már) az USA, Málta és Szlovákia kormányával, de ezek az országok a teljes tartozást elengedték. A szaddami időkben felgyülemlett adósághalmaz meghaladja a 130 milliárd US dollárt. posted by Pocakos @ 11:05 PM
Lassan már nincs olyan internetes újság, ahol ne lenne olvasható a zsaru.hu egyik megdöbbentő híre, miszerint „Rumba temette urát a diplomatafeleség”. A világhírügynökségek is megemlítik panoráma anyagukban a meglehetősen morbid történetet.Röviden, ahogy a világsajtó tálalta.Magyar építőipari munkások, egy szegedi ház renoválása közben szép lassan és lopkodva megitták a pincében talált hordó rumot. Majd amikor arrébb akarták tenni a 300 literes hordót, legnagyobb meglepetésükre alig bírták megmozdítani. Erre fogták és szétverték. Legnagyobb meglepetésükre a hordóból kiesett egy meztelen holttest. A rendőrségi web-oldal szerint a férfi holttestet 20 évvel ezelőtt szállítatta haza a feleség Jamaica-ból, ahol addig éltek. Az asszony feltehetőleg így akarta elkerülni az igen drága (hulla)szállítási költségeket és a hosszadalmas papírmunkát. Az építőipari munkások, pedig elmondták, hogy olyan „különleges íze, aromája” volt a rumnak, hogy néhány üveggel haza is vittek belőle. Mivel a feleség is halott már, így a férfit tisztességes sírban temették el.Néhány internetes oldal, ahol a hír megjelent:Scotsman, Reuters, NEWS(Australia), Newsweek, The Australian, ShortNews(Germany), Melbourne Herald Sun, Huston Chronicle , Independent Online(South Africa), CRI (China), Newsradio (Southern California), Spiegel (Online), n-tv.de, Newindpress(India), BBCNews, Jamaica Gleaner(Jamaica) .Fejlemény posted by Pocakos @ 8:29 PM
Épp az Egyesült Államokban felgöngyölített, vagy inkább lefülelt motorkerékpár tolvajbandáról készültem írni, amikor látom, hogy az index.hu (az MTI-re hivatkozva) megelőzött. Én a New York Sun írását akartam ismertetni, amiben szerepel egy magyar (is): a 45 éves Lengyel Attila, aki az egész bűnszövetkezettnek a kiagyalója és feje – az amerikaiak szerint. Ez valahogy kimaradt a magyar változatból, és az index.hu cikke inkább a magyar vámosok “hőstettei”-ről regél. Nos, lássuk az érem másik oldalát, hogyan számol be az ügyről, esetről az amerikai média.Az amerikai rendőrség és az FBI csaknem egy éves nyomozás után jött rá és fülelte le a múlt héten azt az évi 4 millió US dollár értékben motorkerékpárt lopó bűnszövetkezetet, melynek feje a 45 éves magyar, Lengyel Attila. A 23 fős banda szerette a gyors motorokkal való száguldozást, csak az volt a baj, hogy nem a saját gépeikkel repesztettek. A jól szervezett társaság évente mintegy 300-400 értékes motorkerékpárt kötött el, köztük egy 50.000 dollár értékű Harley Davidson-t. A new-york-i rendőrség szerint a banda tagjai ismerték egymást és bolondultak a gyors járgányokért.A közel egyéves rendőri nyomozásba bekapcsolódott az FBI és a belbiztonságért felelős bevándorlási ügynökség, valamint a vámhatóság. A múlt heti lecsapás a “Motoros fiúk akció” (Operation Biker Boyz) nevet viselte. A 23 tagú társaságból húszat tartoztattak le a US-ben és Magyarországon. A főkolomposnak tartott Lengyelre akár 25 év börtön vár, ha a “vállalkozási korrupció” vádja bebizonyosodik.- mondta a kerületi államügyész. A többiek maximum hét évre számíthatnak.Háromféle módon hasznosították a lopott motorkerékpárokat. Az átlagos motorokhoz új forgalmit szereztek és, mint újakat adták el. Máskor szétszedték a járgányokat és az alkatrészek felcserélésével újat építettek belőlük. Vagy pedig konténerbe tették, elküldtél a németországi Bremerhaven-be, ahonnan aztán vonattal vitték tovább Magyarországra. Végül egy csendes kis budapesti utcában árulták egy olyan üzletben, amelynek társtulajdonosa a most lebukott Lengyel Attila.Akik lopták a motorokat, darabonként két és fél ezer dollárt kaptak, Lengyel pedig 10-12 ezerért adta el Amerikában és 13-16 ezerért Magyarországon.
posted by Pocakos @ 1:25 PM

References: bíróság 
 bíróság 
 Bíróság 
 bíróság 
 bíróság 
 Bíróság 
 bíróság 
 Bíróság